IPL 2020: ಈ ಬಾರಿ ಪ್ಲೇ ಆಫ್ ಪ್ರವೇಶಿಸಲಿರುವ ಟಾಪ್4 ತಂಡಗಳನ್ನು ಹೆಸರಿಸಿದ ಶೇನ್ ವಾರ್ನ್ ಬಹುನಿರೀಕ್ಷಿತ ಇಂಡಿಯನ್ ಪ್ರೀಮಿಯರ್ ಲೀಗ್ ಶುರುವಾಗಿ 13 ದಿನಗಳು ಕಳೆದಿವೆ. ಭಾರೀ ಕುತೂಹಲಕ್ಕೆ ಕಾರಣವಾಗಿದ್ದ ಯುಎಇ ಐಪಿಎಲ್ನಲ್ಲಿ ಫ್ರಾಂಚೈಸಿಗಳ ಲೆಕ್ಕಚಾರಗಳು ಸಹ ತಲೆಕೆಳಗಾಗುತ್ತಿದೆ. ಏಕೆಂದರೆ ಭಾರತದಲ್ಲಿ ಟೂರ್ನಿ ನಡೆಯುತ್ತಿದ್ದಾಗ ಪ್ರತಿ ತಂಡಕ್ಕೂ ಹೋಮ್ ಗ್ರೌಂಡ್ ಮ್ಯಾಚ್ ಅವಕಾಶವಿತ್ತು. ತವರಿನ ಪಿಚ್ನಲ್ಲಿ ಬಹುತೇಕ ಎಲ್ಲಾ ತಂಡಗಳು ಗೆಲುವು ದಾಖಲಿಸುತ್ತಿತ್ತು. ಆದರೆ ಈ ಬಾರಿ ಟೂರ್ನಿ ನಡೆಯುತ್ತಿರುವುದೇ ಮೂರೇ ಪಿಚ್ಗಳಲ್ಲಿ. ಹೀಗಾಗಿ ಬಲಿಷ್ಠರಲ್ಲಿ ಬಲಿಷ್ಠರು ಎನಿಸಿಕೊಂಡ ತಂಡಗಳೇ ಹೀನಾಯ ಸೋಲಿನ ರುಚಿ ನೋಡಿದೆ. ನಿರೀಕ್ಷೆಗಿಂತ ಉತ್ತಮ ಪ್ರದರ್ಶನಗಳನ್ನು ಕೆಲ ತಂಡಗಳು ನೀಡುತ್ತಿದೆ. ಇದಕ್ಕೆ ಸಾಕ್ಷಿಯಾಗಿ ಪ್ರತಿ ಸೀಸನ್ನಲ್ಲೂ ಆರಂಭದಿಂದಲೇ ಅಂಕ ಪಟ್ಟಿಯಲ್ಲಿ ಅಗ್ರ ನಾಲ್ಕರಲ್ಲಿ ಸ್ಥಾನ ಪಡೆಯುವ ಚೆನ್ನೈ ಸೂಪರ್ ಕಿಂಗ್ಸ್ ಅಂತಿಮ ಸ್ಥಾನದಲ್ಲಿದೆ. ಎಲ್ಲರ ಊಹೆಯನ್ನು ಮೀರಿದ ಪ್ರದರ್ಶನ ನೀಡುತ್ತಿರುವ ಡೆಲ್ಲಿ ಕ್ಯಾಪಿಟಲ್ಸ್ 2ನೇ ಸ್ಥಾನ ಅಲಂಕರಿಸಿದೆ. ಸಾಮಾನ್ಯ ತಂಡ ಎನಿಸಿಕೊಂಡಿದ್ದ ಕೆಕೆಆರ್ ಮೂರನೇ ಸ್ಥಾನದಲ್ಲಿದೆ. ನಾಲ್ಕನೇ ಸ್ಥಾನವನ್ನು ರಾಜಸ್ಥಾನ್ ರಾಯಲ್ಸ್ ಆಕ್ರಮಿಸಿಕೊಂಡಿದೆ. ಆದರೆ ಇದು ಒಂದರಿಂದಲೇ ತಂಡದ ಸಾಮರ್ಥ್ಯವನ್ನು ನಿರ್ಧರಿಸಲಾಗುವುದಿಲ್ಲ. ಪ್ರತಿ ತಂಡಕ್ಕೂ ಇನ್ನೂ 10 ಪಂದ್ಯಗಳು ಬಾಕಿ ಉಳಿದಿವೆ. ಆದರೂ ಖ್ಯಾತ ಸ್ಪಿನ್ನರ್, ರಾಜಸ್ಥಾನ್ ರಾಯಲ್ಸ್ ತಂಡದ ಮಾರ್ಗದರ್ಶಿ ಶೇನ್ ವಾರ್ನ್ ಈ ಬಾರಿ ಪ್ಲೇ ಆಫ್ ಪ್ರವೇಶಿಸುವ ಟಾಪ್ 4 ತಂಡಗಳನ್ನು ಹೆಸರಿಸಿದ್ದಾರೆ. ರಾಜಸ್ಥಾನ್ ರಾಯಲ್ಸ್ಗೆ ಚೊಚ್ಚಲ ಐಪಿಎಲ್ ತಂದುಕೊಟ್ಟ ನಾಯಕ ಶೇನ್ ವಾರ್ನ್ ಅವರ ಪ್ರಕಾರ ಕೆಳ ಹಂತದಲ್ಲಿರುವ ಚೆನ್ನೈ ಸೂಪರ್ ಕಿಂಗ್ಸ್ ಶೀಘ್ರದಲ್ಲೇ ಕಂಬ್ಯಾಕ್ ಮಾಡಲಿದೆ. ಅಲ್ಲದೆ ಲೀಗ್ ಪಂದ್ಯಗಳು ಮುಗಿಯು ಹೊತ್ತಿಗೆ ಟಾಪ್ 4 ರಲ್ಲಿ ಸ್ಥಾನ ಪಡೆಯಲಿದೆ ಎಂದಿದ್ದಾರೆ. ಹಾಗೆಯೇ ಮುಂಬೈ ಇಂಡಿಯನ್ಸ್ ಕೂಡ ಅಗ್ರ ತಂಡಗಳಲ್ಲಿ ಸ್ಥಾನ ಪಡೆಯಲಿದೆ. ಮುಂದಿನ ಪಂದ್ಯಗಳಲ್ಲಿ ಸೋತರೂ ರೋಹಿತ್ ಪಡೆ ಅಂತಿಮವಾಗಿ ಪ್ಲೇ ಆಫ್ನಲ್ಲಿ ಕಾಣಿಸಿಕೊಳ್ಳಲಿದೆ ಎಂದು ಆಸೀಸ್ ಸ್ಪಿನ್ನರ್ ಅಭಿಪ್ರಾಯಪಟ್ಟಿದ್ದಾರೆ.ಇದರ ಹೊರತಾಗಿ ಈ ಬಾರಿ ಕೂಡ ಡೆಲ್ಲಿ ಕ್ಯಾಪಿಟಲ್ಸ್ ಪ್ಲೇ ಆಫ್ ಪ್ರವೇಶಿಸಲಿದೆ ಎಂದು ವಾರ್ನ್ ಭವಿಷ್ಯ ನುಡಿದಿದ್ದಾರೆ. ಆರಂಭದಿಂದಲೇ ಅದ್ಭುತ ಪ್ರದರ್ಶನ ನೀಡುತ್ತಿರುವ ಡೆಲ್ಲಿ ಹುಡುಗರಲ್ಲಿ ಫೈರ್ಪವರ್ ಇದೆ ಎಂದಿರುವ ಮಾಂತ್ರಿಕ ಸ್ಪಿನ್ನರ್, ಹಾಗಾಗಿ ಶ್ರೇಯಸ್ ಪಡೆ ನಾಲ್ಕನೇ ಸ್ಥಾನ ಪಡೆಯಲಿದೆ ಎಂದು ಭಾವಿಸುತ್ತೇನೆ ಎಂದಿದ್ದಾರೆ.ಇನ್ನು ಸ್ಟೀವ್ ಸ್ಮಿತ್ ಮುನ್ನಡೆಸುತ್ತಿರುವ ರಾಜಸ್ಥಾನ್ ರಾಯಲ್ಸ್ ಕೂಡ ಟಾಪ್4 ರಲ್ಲಿ ಕಾಣಿಸಿಕೊಳ್ಳಲಿದೆ. ತಂಡದಲ್ಲಿ ಸಂಜು ಸ್ಯಾಮ್ಸನ್ನಂತಹ ಆಟಗಾರರಿರುವುದು ಆರ್ಆರ್ ತಂಡದ ಪ್ಲಸ್ ಪಾಯಿಂಟ್. ಮುಂಬೈ ಇಂಡಿಯನ್ಸ್ ಹಾಗೂ ಚೆನ್ನೈ ಸೂಪರ್ ಕಿಂಗ್ಸ್ ಯಾವಾಗಲೂ ಟಾಪ್ನಲ್ಲಿ ಇದ್ದೇ ಇರುತ್ತವೆ. ಈ ಬಾರಿ ಡೆಲ್ಲಿ ಕ್ಯಾಪಿಟಲ್ಸ್ ಹಾಗೂ ರಾಜಸ್ಥಾನ್ ರಾಯಲ್ಸ್ ಪ್ಲೇ ಆಫ್ ಪ್ರವೇಶದೊಂದಿಗೆ ಭರ್ಜರಿ ಪೈಪೋಟಿ ನೀಡಲಿದೆ ಶೇನ್ ವಾರ್ನ್ ತಿಳಿಸಿದರು.POINTS TABLE: SCHEDULE TIME TABLE: ORANGE CAP: PURPLE CAP: RESULT DATA: MOST SIXES: